Ferdinands Grīniņš

Ferdinands Grīniņš (dzimis 1884. gada 27. aprīlī, miris 1906. gada 27. decembrī), segvārdi Zaļais, Burlaks, bija latviešu sociāldemokrāts un profesionāls revolucionārs. 

 Dzīvesgājums 
Dzimis 1884. gada 27. aprīlī Ventspilī Kārļa Grīniņa un Annas (dzimušas Rozes) ģimenēVentspils ev. lut. pilsētas draudzes dzimušo reģistrs - 1884 - nr.51. Brālis - Latvijas zemūdeņu diviziona kapteinis Nikolajs Grīniņš (1891 - 1981). 1901. gadā iesaistījās revolucionārajā kustībā, no 1904. gada — LSDSP Rīgas komitejas loceklis. 1905. gada revolūcijas laikā bija kaujinieku grupas loceklis Rīgā, Liepājā un Tukumā. Organizēja Tukuma bruņoto sacelšanos. Organizēja ieroču iepirkšanu Beļģijā un Šveicē.

1906. gada oktobrī viņu apcietināja un sekojošajā tiesas prāvā, kurā tiesāja 16 cilvēkus, apsūdzības tika izvirzītas par dažādiem uzbrukumiem, kopumā vismaz par 24 epizodēm. Šajā prāvā F.Grīniņam un Otto Sniķeram (1885—1906) piesprieda 15 gadus ilgu cietumsodu. 1906. gada 27. decembrī pa ceļam uz Koknesi viņu nošāva, vedot uz ieslodzījuma vietu, it kā bēgšanas mēģinājuma dēļ.1905. gada revolucija Latvijā (1975)Piemiņas plāksne nošaušanas vietā (1983).

1920.—1930. gados Kārlis Beierbahs (1902—1941), vācot foto liecības par 1905. gada revolūcijas dalībniekiem un notikumiem, nofotografēja arī F.Grīniņa un Otto Sniķera bojāejas vietu.

 Piemiņa 
 Liepājā ir Ferdinanda Grīniņa iela.

 Atsauces 

Kategorija:1884. gadā dzimušie
Kategorija:1906. gadā mirušie
Kategorija:Marksisti
Kategorija:Ventspilī dzimušie
Kategorija:Latviešu revolucionāri
Kategorija:1905. gada revolūcija